Latest
କପିଲ ଶର୍ମାଙ୍କ ଜୀବନୀକୁ ନେଇ ନିର୍ମାଣ ହେବାକୁ ଯାଉଛି ଫିଲ୍ମ, କପିଲଙ୍କ ଚରିତ୍ରରେ ନଜର ଆସିବେ ଏହି ଅଭିନେତା
କପିଲ ଶର୍ମାଙ୍କ ଜୀବନୀକୁ ନେଇ ନିର୍ମାଣ ହେବାକୁ ଯାଉଛି ଫିଲ୍ମ, କପିଲଙ୍କ ଚରିତ୍ରରେ ନଜର ଆସିବେ ଏହି ଅଭିନେତା
Last updated Jul 6, 2018
DNA India
0
ସେୟାର
ମୁମ୍ବାଇ : ବିଗତ କିଛି ଦିନ ମଧ୍ୟରେ ହାସ୍ୟ ଅଭିନେତା କପିଲ ଶର୍ମାଙ୍କୁ ନେଇ ଅନେକ ଚର୍ଚ୍ଚା ହୋଇଛି । ହଠାତ୍‌ ଲାଇମ୍‌ ଲାଇଟ୍‌ରୁ ଦୂରେଇଯିବା,ନିଶାଗ୍ରସ୍ତ ହେବା, ପ୍ରେମରେ ଏବଂ କ୍ୟାରିୟରେ ବିଫଳ ହେବା ଭଳି ଏତେ ସବୁ ଜିନିଷ ଏକା ସାଙ୍ଗରେ ଘଟିବାରୁ କପିଲ ନିଜକୁ ସମସ୍ତଙ୍କଠାରୁ ଦୂରେଇ ରଖିଛନ୍ତି । ଦେଶ ବାହାରେ ସେ ନିଜ ମନକୁ ଶାନ୍ତ କରାଉଥିବା ବେଳେ ଏବେ ଆଉ ଏକ ଖବର ତାଙ୍କୁ ଚର୍ଚ୍ଚାର ପରିସରକୁ ଆଣିଛି । ସଞ୍ଜୟ ଦତ୍ତଙ୍କ ପରେ ହାସ୍ୟ ଅଭିନେତା କପିଲ ଶର୍ମାଙ୍କ ଜୀବନୀକୁ ନେଇ ମଧ୍ୟ ଫିଲ୍ମ ନିର୍ମାଣ କରାଯିବ ବୋଲି ସୂଚନା ମିଳିଛି ।
Zee News – India.com
ଫିଲ୍ମ ‘ତେରି ଭାବି ହୈ ପଗ୍‌ଲେ’ର ନିର୍ଦ୍ଦେଶକ ବିନୋଦ ତିଓ୍ଵାରୀ ଖୁବ୍‌ ଶୀଘ୍ର କପିଲଙ୍କ ସଂଘର୍ଷ ଭରା ଜୀବନକୁ ନେଇ ଫିଲ୍ମ ତିଆରି କରିବେ ବୋଲି ଜଣାପଡ଼ିଛି । କପିଲଙ୍କ ଏହି ବାୟୋପିକ୍‌ରେ ଆଉ କେହି ନୁହେଁ ବରଂ କପିଲ ନିଜେ ଅଭିନୟ କରନ୍ତୁ ବୋଲି ନିର୍ଦ୍ଦେଶକ ବିନୋଦ ତିଓ୍ଵାରୀ ଇଚ୍ଛା ପ୍ରକାଶ କରିଛନ୍ତି । ଯଦି କପିଲ ନିଜ ଚରିତ୍ରଟିକୁ ନିଜେ କରିବେ ତେବେ ତାଙ୍କ ସହ କାମ କରି ମୁଁ ବହୁତ ଖୁସି ହେବି । ଯଦି କପିଲ ଏ ଚରିତ୍ର କରିବା ପାଇଁ ମନା କରିବେ ତେବେ କୃଷ୍ଣା ଅଭିଷେକଙ୍କୁ ଏହି ଚରିତ୍ର କରିବା ପାଇଁ ଦିଆଯିବ ବୋଲି ନିର୍ଦ୍ଦେଶକ ବିନୋଦ ତିଓ୍ଵାରୀ କହିଛନ୍ତି । କପିଲଙ୍କ ଚରିତ୍ର କପିଲଙ୍କ ପରେ କୃଷ୍ଣା ଅଭିଷେକ ହିଁ ଭଲ ଭାବରେ କରି ପାରିବେ ବୋଲି ସେ କହିଛନ୍ତି । ଫିଲ୍ମ ‘ସଞ୍ଜୁ’ ଦେଖିବା ପରେ କପିଲଙ୍କ ଜୀବନୀକୁ ନେଇ ଫିଲ୍ମ କରିବା କଥା ତାଙ୍କ ମନକୁ ଆସିଥିଲା ।
ପୂର୍ବବର୍ତ୍ତୀ ଖବର